Tuuli Tomingas

Tuuli Tomingas (sündinud 4. jaanuaril 1995 Tallinnas) on eesti laskesuusataja, suvebiatloni maailmameister. Ta on lõpetanud 2014. aastal Tallinna Arte Gümnaasiumi ja õpib Tartu Tervishoiu Kõrgkoolis. Tuuli Tomingas tegeles aastatel 2003–2009 Aita Pääsukese käe all murdmaasuusatamisega. Vahepeal harrastas lühemat aega ka ratsutamist. Noorte ja juunioride vanuseklassi aastatel olid tema laskesuusatamise treeneriteks Aita Pääsuke ja Tõnu Pääsuke. 2018. aastast treenib ta Indrek Tobrelutsu käe all. Talvisel Euroopa noorte olümpiafestivalil 2013. aastal Brasovis pälvis Tomingas pronksmedali 10 km distantsil ja sai 6 km sprindis 4. koha. Noorte maailmameistrivõistlustel saavutatud kohad: 2013. aastal 6 km sprindis ja 10 km distantsil 10. koht ning teatesõidus 4. koht, 2014. aastal teatesõidus 4. koht ja 7,5 km viitstardist sõidus 5. koht. Ta võitis 2014. aasta juunioride laskesuusatamise Euroopa meistrivõistlustel Nové Městos 7,5 km distantsil kuldmedali ning tuli segateatesõidus pronksmedalile. Euroopa juunioride 2013. aasta meistrivõistlustel sai ta 7,5 km sprindis 4. ja segateatesõidus 8. koha ning 2015. aasta meistrivõistlustel 12,5 km distantsil 8. ja segateatesõidus 5. koha. IBU juunioride karikasarja etapil Lenzerheides 2016. aastal võitis Tomingas sprindis esikoha (karikasarja kokkuvõttes 6. koht). Tuuli Tomingase parimad kohad maailma karikasarjas: 7. koht ja 16. koht sprindis 2020. aastal ning 2019. aastal sprindis ja jälitussõidus 14. koht. 2022. aasta taliolümpiamängudel Pekingis tema poolt saavutatud kohad: 7,5 km sprint 33., 15 km distants 43., 10 km viitstardist sõit 49., teatesõit 15. ja segateatesõit 16. koht. Tulemused 2023. aasta laskesuusatamise maailmameistrivõistlustel Oberhofis: sprint 7,5 km 40. koht, jälitussõit 10 km 34. koht, individuaaldistants 15 km 6. koht, segateatevõistluses paarile (2x6km N + 2x7,5km M) koos Rene Zahknaga 9. koht. Tuuli Tomingas on võitnud Eesti meistrivõistlustel aastatel 2017–2022 laskesuusatamises 7 kulda, 2 hõbedat ja 3 pronksi ning aastatel 2019–2021 murdmaasuusatamises 1 hõbeda ja 1 pronksi. Lisaks on ta tulnud aastatel 2019–2022 4 korral Eesti meistriks suvebiatlonis. Ta on olnud Eesti parim naislaskesuusataja 2019., 2021. ja 2022. aastal ning 2011. aastal parim noorte ning 2013.–2014. aastal neidude ja 2015. aastal juunioride arvestuses. Tuuli Tomingas on osalenud ka Eesti kergejõustiku meistrivõistlustel: 2020. aastal tuli 1500 m jooksus neljandaks, 2021. aastal võitis 3000 m takistusjooksus hõbemedali ning 2023. aastal samal distantsil pronksmedali. 2023. aasta suvebiatloni maailmameistrivõistlustel Slovakkias Brezno-Osrblies võitis Tuuli Tomingas 25. augustil naiste 7,5 km supersprindis hõbemedali (kaotus võitjale 9,8 sekundit). 26. augustil toimunud 6 km sprindis võitis Tomingas kuldmedali. 27.augustil saavutas ta naiste ühisstardist sõidus hõbemedali (kaotus võitjale 8,1 sek.) 2023.–2024. aasta maailma karikasarjas kogus Tomingas 303 punkti, mis andis üldkarikasarjas 23. koha. Distantside arvestuses olid ta tulemused hooaja kokkuvõttes: sprint 7,5 km 21. koht, jälitussõit 10 km 22. koht, ühisstart 12,5 km 22. koht, eraldistardist sõit 12,5/15 km 34. koht. 2024. aasta laskesuusatamise maailmameistrivõistlustel Nové Městos saavutas Tuuli Tomingas järgmised tulemused: sprint 7,5 km 24. koht, jälitussõit 10 km 10. koht, ühisstart 12,5 km 8. koht, individuaaldistantsil 15 km ta diskvalifitseeriti (oli algselt 11. kohal). Teatevõistluses 4x6 km tuli Eesti naiskonna koosseisus 4. kohale ja segateatevõistluse võistkonna koosseisus 12. kohale. Suurimast viilijast talve üheks säravamaks täheks Noorte olümpiavõistlused. Vaadatud 17.02.2023. Tuuli Tomingas. ESBL. Tuuli Tomingas tuli Euroopa meistriks Tuuli Tomingas võitis juunioride karikasarja etapi. Tuuli Tomingas. TT tiim. Vaadatud 17.02.2023. Tomingas tõusis peaka kiuste kergejõustiku Eesti meistrivõistlustel taas poodiumile. Postimees, 25. juuni 2022. Vaadatud 17.02.2023. Women 7.5 km Super Sprint Final. Biograafia ESBL-is Suurimast viilijast talve üheks säravamaks täheks Postimees, 9. märts 2013 Tuuli Tomingas eesmärkidest juunioride MM-il: kui läheb hästi, siis tahan pääseda kuue hulka. err.ee, 21. jaanuar 2016 Eestisse toodud MM-ist innustunud Tuuli Tomingas: siht on silme ees. Delfi Sport, 17. oktoober 2022 Tuuli Tomingas saavutas MM-i tavadistantsil kuuenda koha! Delfi Sport, 15. veebruar 2023 Eesti laskesuusatamise ajalugu teinud Tuuli Tomingas: see tulemus vähendab hakkamasaamise pinget Delfi Sport, 15. veebruar 2023 Maailmameister Tuuli Tomingas: see, et kõiki tippe polnud kohal, on nende probleem. ohtuleht.ee, 28. august 2023 Maailmameister Tomingas on elu parimas füüsilises vormis. sport.delfi.ee, 28. august 2023 Tuuli Tomingas tegi Eesti laskesuusatamise ajalugu. sport.postimees.ee, 17. märts 2024